open-index/open-wikipedia-markdown huggingface dataset:
A cebada na cultura popular galega

miniatura|dereita|A cebada ou orxo.

## Refraneiro 
* *Á besta comedora, pedras na cebada* .
* *A burro morto, cebada ó rabo*.
* *A burro vello, a millor cebada e o pior aparello*. 
* *A cabalo morto, cebada ó rabo* .
* *A cabalo vello, pouca ferraia e moita cebada* .
* *A home parlanchín e faco relinchón, pouca cebada e moito albardón* .
* *Asno morto, a cebada ó rabo*. 
* *Besta sen cebada, nunca fixo boa cabalgada* .
* *Cebada, a que eu quixere; e trigo, o que Dios me dere* 
* *Cebada do día non fai andar moito á cabalaría*.
* *Cebada e regalo fan o bo cabalo* .
* *O que en agosto e setembre non dá cebada, en San Xoán non fai xornada* .
* *O que en agosto non dá cebada, en San Xoán non fai xornada* .
* *Sete pitas e un galo comen a cebada dun cabalo* . 
* *Si en agosto e setembro non hai cebada, no resto do ano non poñas albarda*.
miniatura
## Cantigueiro 
* *Ai, roxiña, roxiña do pelo,/ vén comigo a mallar o centeo,/ o centeo, o centeo, a cebada,/ ai, roxiña, miña namorada* .
* *Ai, roxiña, roxiña do pelo,/ vén comigo malla-lo centeo,/ o centeo, o centeo, a cebada,/ vén, roxiña, miña namorada* . 
* *Ise burro que eí ornea,/ ornea pola cebada;/ non a ha levar esta noite/ tampouco de madrugada* .
* *O crego vendeu a besta/ por lle non da-la cebada/ i agora vai ós enterros/ dacabalo da criada* .

## Notas 
## Véxase tamén 
### Bibliografía 
* BOUZA BREY, Fermín: "Cantigas populares da Arousa", en *Arquivos do Seminario de Estudos Galegos* III, 1929, 153-204 [en facsímile II].
* LORENZO FERNÁNDEZ, Xaquín: *Cantigueiro popular da Limia Baixa*, Galaxia, Vigo 1973.
* PEREDA ÁLVAREZ, José María: "Aportaciones léxicas y folklóricas al estudio de la lengua gallega", en *Douro Litoral* 1953, 5ª série, VII-VIII, pp.&nbsp;19–52.
* RIVAS QUINTAS, Elixio: *Frampas III, contribución al diccionario gallego*, no *Dicionario de Dicionarios* 2001.
* RODRÍGUEZ GONZÁLEZ, Eladio: *Diccionario enciclopédico gallego-castellano*, Galaxia, Vigo 1958-1961.
* VALLADARES NÚÑEZ, Marcial: *Diccionario gallego-castellano*, Santiago, Imp. Seminario Conciliar 1884.
O centeo na cultura popular galega

## Locucións
* *Bourar nalguén coma en centeo verde*: dise cando lle dan unha malleira a alguén .

## Refraneiro 
* *A chuvia na semana da Ascensión, leva o centeo e deixa o relón* .
* *Centeo alto ou baixo, en maio espigado, que tardeiro ou temperau, en maio ha telo grau* .
* *Centeo alto ou baixo en marzo espigado, que tarde ou temprán ha de quedar en maio o gran*. 
* *Chuvia en febreiro, bo prado e bo centeo* .
* *Leiracho lereu, por san Xurxo no centeu* .
* *O centeo, basto na hucha e non no terreo* .
* *O pan centeo é bo cando é alleo* .
* *O pan trigo e centeo máis val na barriga que no seo*. 
* *O pantrigo e o centeo, val máis na barriga que no seo* .
* *O trigo centeoso fai un pan moi proveitoso*. 
* *Pan albeiro ou pan centeo, millor quero do meu que do alleo* .
* *Trigo centeoso, pan proveitoso* .
* *Viño acedo, touciño vello e pan centeo, sosteñen a casa en peso* .

O día de San Bernabeu, o 11 de xuño, adoita considerarse idóneo para a sega do centeo:

* *Día de San Bernabeu, está o sol no máis alto do ceu.*.
* *Ai, roxiña, roxiña do pelo,/ vén comigo malla-lo centeo,/ o centeo, o centeo, a cebada,/ vén, roxiña, miña namorada* . 
* *Cálate e vaite calando,/ cara de criba centeo;/ desque tiveche as vexigas/ pareces un cordocelo* .
* *Delgadiña de cintura/ como a palla do centeo,/ chégate a min, delgadiña,/ que non teño outro remedio* .
* *Esta noite hei de ir alá,/ meniña, non teñas medo,/ déixame a porta atrancada/ cunha palla de centeo* .
* *Eu casar, ben me casaba,/ pero témolle ó que temo/ que é andar cun saco ás costas: / por eiquí venden centeo* .
* *Eu casar, ben me casaba,/ recear, ben o recelo;/ eso de andar perguntando/ onde se vende o centeo* .
* *Eu casar ben me casaba,/ recear ben o receo,/ sinto de andar perguntando/ a como vale o centeo*.
* *Mariquiña da forneira,/ se coceres faime un bolo;/ se mo fas, faimo de trigo,/ que centeo non cho como* .
* *Quédate con Dios, Ourense,/ coas túas camas de seda,/ que eu voume pra miña terra/ dormir en palla centea* .

## Notas 
## Véxase tamén 
### Bibliografía 
* BOUZA BREY, Fermín: "Cantigas populares da Arousa", en *Arquivos do Seminario de Estudos Galegos* III, 1929, 153-204 [en facsímile II].
* LORENZO FERNÁNDEZ, Xaquín: *Cantigueiro popular da Limia Baixa*, Galaxia, Vigo 1973.
* RODRÍGUEZ GONZÁLEZ, Eladio: *Diccionario enciclopédico gallego-castellano*, Galaxia, Vigo 1958-1961.
* VALLADARES NÚÑEZ, Marcial: *Diccionario gallego-castellano*, Santiago, Imp. Seminario Conciliar 1884.
Stefan Strandberg

**Ken Remi Stefan Strandberg**, nado en Lyngdal o 25 de xullo de 1990,  é un futbolista noruegués que xoga como defensa co Hannover 96 cedido polo FC Krasnodar.

## Traxectoria 
Strandberg xogou co equipo da súa cidade local, o Lyngdal IL ata que marchou ao FK Mandalskameratene en 2006 onde debutou co primeiro equipo con quince anos. Xogou tres tempadas co equipo e fixo oito aparicións na primeira división norueguesa.Strandberg fichou en xaneiro de 2009 polo Vålerenga, club da máxima categoría, a Tippeligaen. Na tempada 2012 pasou ao Rosenborg. O 26 de agosto de 2016 uniuse ao Hannover 96 cedido polo FC Krasnodar para o resto da tempada 2016–17.

## Carreira internacional 
Strandberg xogou por primeira volta coa selección norueguesa na categoría sub-15 en 2005. Convocárono coa selección absoluta para a King's Cup de 2012 pero por mor dunha lesión retirouse, substituíndoo Thomas Drage. Tamén o convocaron para partidos amigables contra Suráfrica e Zambia en xaneiro de 2013, mais debido a unha cirurxía na cadeira non puido participar. Xogou o seu primeiro partido internacional o 19 de novembro de 2013 nun amigable contra Escocia.

## Notas
Three Men and a Baby (álbum)

***Three Men and a Baby*** é un álbum colaborativo de Melvins e Mike Kunka, publicado o 1 de abril de 2016 a través do selo Sub Pop Records. O disco foi gravado na súa maior parte en 1999 por Tim Green, pero o resto foi atrasado durante máis dunha década. O álbum foi rematado en 2015 co colaborador de Melvins Toshi Kasai na gravación e as mesturas.

## Listaxe de cancións 
Todos os temas compostos por Mike Kunka e Melvins agás onde se indique.

## Notas
4 Satin

***4 Satin*** é un EP da banda escocesa de post-rock Mogwai, publicado o 26 de maio de 1997 a través dos selos Chemikal Underground (Reino Unido) e Jetset (Estados Unidos).

## Listaxe de cancións 
Todos os temas compostos por Mogwai, agás "Now You're Taken", con letras e voces de Aidan Moffat.
# "Superheroes of BMX"&nbsp;– 8:05
# "Now You're Taken"&nbsp;– 7:00
# "Stereodee"&nbsp;– 13:39
Weezer (White Album)

***Weezer*** (tamén coñecido como ***The White Album***) é o décimo álbum da banda estadounidense de rock alternativo Weezer, publicado o 1 de abril de 2016. O disco é o seu cuarto traballo autotitulado e o seu primeiro álbum producido por Jake Sinclair. Tamén é o seu primeiro disco editado a través de Crush Management e distribuído por Atlantic Records.

Para o álbum, o líder da banda Rivers Cuomo explorou novas técnicas de composición, como a inclusión de potenciais letras nunha folla de cálculoe incluílas en cancións, como en "Summer Elaine and Drunk Dori" e "L.A. Girlz", baseadas no seu reconto de sílabas e a acentuación de palabras. O disco explora temáticas de dinámicas de xénero, experiencias de citas modernas e referencias á iconografía relixiosa. Musicalmente é unha volta aos seus dous primeiros traballos, *Weezer* (1994) e *Pinkerton* (1996), aínda que tamén é unha especie de tributo a The Beach Boys.

*Weezer* continuou colleitando a aclamación da crítica do anterior traballo da banda, *Everything Will Be Alright in the End*, mentres que comercialmente mellorou os resultados do anterior álbum, acadando o número 4 da lista *Billboard 200* con 49.000 copias vendidas na súa primeira semana. Do disco sacáronse tres sinxelos: "Thank God for Girls", "Do You Wanna Get High?" e "King of the World".

## Listaxe de cancións 
## Notas
Hollis Thompson

**Keith Hollis Thompson II**, nado o 3 de abril de 1991 en Pasadena (California), é un xogador de baloncesto profesional estadounidense.

## Traxectoria profesional 
Tras non ser escollido no Draft da NBA de 2012, Thompson asinou cos Oklahoma City Thunder o 11 de xullo de 2012, pero foi cortado o 27 de outubro de 2012. Catro días máis tarde, uniuse ós Tulsa 66ers, afiliado dos Thunder na NBA Development League.

O 27 de setembro de 2013, asinou cos Philadelphia 76ers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Stanley Johnson

**Stanley Herbert Johnson Jr.**, nado o 29 de maio de 1996 en Anaheim, California, é un xogador de baloncesto profesional estadounidense que xoga no Anadolu Efes SK turco.

## Traxectoria profesional 
O 25 de xuño de 2015, Johnson foi seleccionado na 8ª posición do Draft da NBA de 2015 polos Detroit Pistons. Tras disputar a Liga de Verán cos Pistons, asinou o seu contrato de rookie. O 27 de outubro de 2015, fixo o seu debut cos Pistons, facendo 7 puntos, 4 rebotes e 3 asistencias na vitoria por 106-94 contra os Atlanta Hawks.

O 7 de febreiro de 2019, Johnson foi traspasado xunto a Jason Smith e catro futuras eleccións da segunda rolda do Draft ós New Orleans Pelicans nun traspaso entre tres equipos que tamén mandou a Thon Maker ós Detroit Pistons, e a Nikola Mirotić ós Milwaukee Bucks.

O 11 de xullo de 2019, Johnson asinou cos Toronto Raptors.

O 8 de setembro de 2021, Johnson asinou cos Chicago Bulls. Foi cortado o 16 de outubro de 2021 polos Bulls.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Monte Sión

O **monte Sión** (en  Har Tsiyyon, en  Jabel Sahyoun) é un outeiro de Xerusalén, fóra dos muros da Cidade Antiga. O termo monte Sión ten sido empregado na Biblia hebrea primeiro para a Cidade de David e despois para o monte do Templo, porén o seu significado mudou e hoxe emprégase para o Outeiro Occidental da antiga Xerusalén. No senso amplo, o termo emprégase tamén para a completa Terra de Israel.

## Notas
Justise Winslow

**Justise Jon Winslow**, nado o 26 de marzo de 1996 en Houston, Texas, é un xogador de baloncesto profesional estadounidense que xoga nos Raptors 905 da NBA G League.

## Traxectoria profesional 
O 25 de xuño de 2015, Winslow foi seleccionado na 10ª posición do Draft da NBA de 2015 polos Miami Heat. O 3 de xullo de 2015, asinou o seu contrato de rookie cos Heat. O 28 de outubro de 2015 fixo o seu debut cos Heat, facendo 5 puntos e 7 rebotes na vitoria por 104-94 contra os Charlotte Hornets.

O 6 de febreiro de 2020, Winslow foi traspasado ós Memphis Grizzlies nun traspaso entre tres equipos.

O 8 de agosto de 2021, Winslow asinou un contrato de dous anos cos Los Angeles Clippers.

O 4 de febreiro de 2022, Winslow foi traspasado xunto a Eric Bledsoe e Keon Johnson ós Portland Trail Blazers, a cambio de Norman Powell e Robert Covington.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Pierre Plantard

**Pierre Plantard de Saint-Clair**, nado como Pierre Athanase Marie Plantard o 18 de marzo de 1920 e finado o 3 de febreiro de 2000, foi un debuxante técnico francés, coñecido principalmente por ser o fundador da organización do Priorado de Sión, segundo o cal, el foi dende a década de 1960 en diante o lexítimo descendente directo da liña dinástica merovinxia de Dagoberto II e o "Gran Monarca" profetizado por Nostradamus. En Francia, é considerado como un mistificador.

## Notas 
## Véxase tamén 
### Bibliografía 
* *Vaincre: Pour une Jeune Chevalerie* (editor, six issues, 1942–1943). Bibliothèque nationale, RES 4- LC2-7335
* ''Circuit. Bulletin d'Information et de Défense des Droits et de la Liberté des Foyers H.L.M.* (editor, twelve issues, 1956).  Bibliothèque nationale, 4-JO-12078
* *Circuit, Publication Périodique Culturelle de la Fédération des Forces Françaises* (editor, originally nine issues, 1959). Bibliothèque nationale, 4-JO-14140
* *Gisors et son secret* (1961). Bibliothèque nationale, 4-LK7-56747
* *Tableaux Comparatifs des Charges Sociales dans les Pays du Marché Commun* (1961). Bibliothèque nationale, 4-R PIECE-5274
* *Victor Hugo* (1978). Bibliothèque nationale, 4-LN27-75000
* Preface to Henri Boudet, *La Vraie Langue Celtique et le Cromleck de Rennes-les-Bains* (París: Éditions Pierre Belfond, 1978). ISBN 2-7144-1186-X
* *L'Or de Rennes: mise au point'' (1979). Bibliothèque nationale, 4-Z PIECE-1182
* "L'Horloge Sacrée qui permet décoder les quatrains", in *Nostra*, Special-Issue Number 1 (1982).
* *Vaincre* (editor, four issues, 1989–1990). Bibliothèque nationale, 4-JO-57134
Simen Agdestein

**Simen Agdestein**, nado en Asker o 15 de maio de 1967, é un exfutbolista, xadrecesista e escritor noruegués.

## Traxectoria 
Agdestein converteuse en campión nacional de xadrez con quince anos e era mestre internacional con dezaseis e aos dezaoito xa era gran mestre. Dominou regularmente os campionatos noruegueses e nórdicos na segunda metade da década de 1980. En competición internacional, acabou segundo no Campionato do Mundo Xuvenil de 1986 detrás de Walter Arencibia pero por diante de Evgeny Bareev, Viswanathan Anand e mais Jeroen Piket. Un pouco máis tarde, o seu índice Elo superou os 2600 puntos.

Combinou a práctica do xadrez co fútbol profesional. A principios da década de 1990 unha lesión no xeonllo puxo fin á súa actividade futbolística. En 1999, Agdestein volveu á competición internacional de xadrez, gañando o tornedo da Illa de Man en 2003. En 2013 logrou dúas vitorias ao gañar o Open Sant Martí en Barcelona e o Memorial Internacional de Oslo Håvard Vederhus.

Agdestein representou ao seu país sete veces nas Olimpíadas de xadrez e gañou unha medalla de ouro individual na súa primeira aparición en 1982. Traballa na academia deportiva Norges Toppidrettsgymnas, onde ensina xadrez e fútbol. Foi adestrador de xadrez de moitos talentos novos, como o campión mundial Magnus Carlsen. É autor de varios libros de xadrez en noruegués e dunha biografía de Magnus Carlsen que publicou primeiro en inglés traducida por Jonathan Tisdall.

## Obra 
* *Sjakkleksjoner med Simen Agdestein* (1987)
* *GATT, u-landene og miljøet : rapport fra en konferanse i Oslo 20. og 21. oktober 1994* (1994)
* *Regionalt samarbeid versus apartheid : SADCC-landenes bestrebelser på å redusere transportavhengigheten til Sør-Afrika på 1980-tallet* (1995)
* *Simens sjakkbok* (1997)
* *Et hefte om internasjonalisering* (1998)
* *Den unge sjakkspiller* (2001)
* *Sjakk: Fra første trekk til sjakkmatt* (2002)
* *Wonderboy : how Magnus Carlsen became the youngest chess grandmaster in the world : the story and the games* (2004) (a versión orixinal publicouse en 2005 co título de *Sjakkvidunder : hvordan Magnus Carlsen ble verdens yngste stormester : partiene og historien*)

## Notas
Jo Inge Berget

**Jo Inge Berget**, nado en Hadeland o 11 de setembro de 1990, é un futbolista noruegués que xoga como dianteiro do Malmö FF na Allsvenskan.

## Traxectoria 
### Primeiros anos 
Berget comezou a súa carreira no Lyn e en xullo de 2008 firmou un contrato por tres anos co Udinese canda o seu compañeiro Odion Ighalo e comezaron a xogar na liga xuvenil sub-20, Primavera, así e todo en marzo de 2009 volveu cedido ao Lyn ata o 2 de agosto e en decembro de 2009 ao Strømsgodset por un ano, aínda que en xaneiro de 2011 prolongouse o seu préstamo ata o 31 de decembro de 2011, mais rescindiuse ao vender a Berget ao Molde en xullo de 2011.
miniatura|Jo Inge Berget xogando co Lyn en 2009.
### Molde 
Berget fichou por tres anos co Molde en setembro de 2011 e debutou nunha vitoria 1 a 0 contra o Lillestrøm, substituíndo a Mattias Moström no minuto 74. O seu primeiro gol foi no decisivo partido contra o Tromsø, logo do cal o Molde FK celebrou o seu primeiro campionato de liga.

### Cardiff City e Celtic 
O 24 de xaneiro de 2014, firmou co Cardiff City, adestrado por Ole Gunnar Solskjær, con quen xa estivera no Molde. Debutou o 15 de febreiro na quinta rolda da FA Cup, nunha derota 1–2 contra o Wigan Athletic. Unha semana máis tarde debutou na Premier League xogando os 11 últimos minutos no lugar de Fraizer Campbell nunha derrota 0–4 contra o Hull City. O Cardiff acabou a tempada en 20.ª posición e baixou de categoría.

O club cedeuno ao Celtic en xullo de 2014. No seu debut anotou dúas veces contra o Dundee United nunha vitoria por 6 a 1. Volveu ao Cardiff o 1 de xaneiro de 2015 e dúas semanas máis tarde cancelouse o seu contrato por consentimento mutuo.

### Malmö FF 
O 19 de xaneiro de 2015 firmou por tres anos co campión sueco, o Malmö FFe o 19 de agosto de 2015, marcou contra o seu antigo equipo, o Celtic, nunha derrota 3–2 na clasificación da Liga de Campións.

## Carreira internacional 
Berget debutou con Noruega o 18 de xaneiro de 2012 na King's Cup en Tailandia, xogando a primeira metade dunha vitoria 1–0 sobre Tailandia en Bangkok.

## Notas
Antonio Aguilar

O nome **Antonio Aguilar** pode referirse a:

* **Antonio Aguilar Barraza** (1919-2007), actor mexicano.
* **Antonio Aguilar Correa** (1824-1908), político español, presidente do goberno de España (1906-1907).
* **Antonio Aguilar Vela** (1820-1882), astrónomo español.
Casa Buonarroti

**Casa Buonarroti** é un museo consagrado a Michelangelo na cidade de Florencia, situado no palacio da familia Buonarroti, na esquina da vía Ghibellina e da vía Buonarroti.

Non é a casa natal de Michelangelo Buonarroti, pois fíxoo en Caprese na provincia de Arezzo, senón que se trata dunha das casas en que viviu o artista. O seu sobriño Leonardo, entre os anos 1546 a 1553 fixo edificar o palacio que foi logo ampliado e restaurado na súa actual forma en 1612 por Michelangelo o Mozo, cara a 1612. O Mozo utilizou un proxecto que comprendía dous deseños do propio Michelangelo. O seu último descendente, Cosimo, ofreceu o edificio e as súas coleccións á cidade, e en 1859, un ano logo da súa morte, o palacio foi aberto como museo.

O aspecto externo do palacio é moi simple. Distínguese só o portal, sobre o que se atopa un busto de bronce, copia do retrato de Michelangelo feito por Daniele da Volterra e conservado no museo do Bargello.

O principal interese deste museo é a bela colección de obras do ilustre escultor reunida ao longo dos séculos pola familia Buonarroti, descendentes do seu irmán, xa que o propio Michelangelo non tivo fillos.

Nos ambientes nobiliarios están os frescos do século XVII que exaltan a vida e as obras de Michelangelo, algún deles obra de Artemisia Gentileschi.
## Véxase tamén
### Outros artigos
*Michelangelo
### Ligazóns externas
* Páxina web do museo (en italiano) (en inglés) 
* Procacci, U., *La casa Buonarroti a Firenze*, Milán, Electa, 1965
* Ragionieri, V., *Casa Buonarroti*, Florencia, SPES, 1987
Batalla de Benevento

O nome de **batalla de Benevento** refírese a varios conflitos bélicos ao longo da historia na cidade italiana de Benevento (Campania):

* A **batalla de Benevento** (275 a.C.), entre as lexións romanas e o exército do rei Pirro de Epiro, que foi derrotado;
* A **batalla de Benevento** (214 a.C.), durante a segunda guerra púnica. Tiberio Sempronio Graco derrotou as tropas cartaxinesas e evitou que chegasen reforzos a Haníbal;
* A **batalla de Benevento** (26 de febreiro de 1266), entre os sicilianos de Manfredo de Hohenstaufen e os franceses de Carlos I de Anjou, que resultarían vitoriosos.
Martin Linnes

**Martin Linnes**, nado en Sør-Odal o 20 de setembro de 1991, é un futbolista  noruegués que xoga como defensa no Galatasaray.

## Traxectoria 
### Primeiros anos 
Comezou a súa carreira no club a súa aldea natal, o Sander, e despois pasou polo Kongsvinger. En 2010 debutou na máxima categoría norueguesa.

### Molde 
Linnes fichou polo Molde en 2012, ao caducar o seu contrato co Kongsvinger. O 9 de abril de 2012, fixo a súa primeira asistencia contra o Brann nunha vitoria para o Molde 2–1, e o 4 de agosto de 2012, marcou por primeira volta, contra o Sogndal, nunha vitoria 2–1. O 17 de setembro de 2015, Linnes anotou o terceiro gol contra o;Fenerbahçe na UEFA Europa League 2015-16 nunha vitoria 1-3. Logo de catro anos co Molde marchou ao Galatasaray. Co Molde xogou 152 partidos, marcou 14 goles e realizou 26 asistencias.

### Galatasaray 
En xaneiro de 2016, Linnes firmou por tres anos e medio co Galatasaray. Debutou contra o Akhisar Belediyespor na Copa de Turquía que acabou nun empate 1 a 1. No partido do 26 de xaneiro de 2016 comezou como centrocampista con José Rodríguez contra o Kastamonuspor na Copa de Turquía, e fixo unha asistencia a Sinan Gümüş, que acabou no terceiro gol do seu equipo. Na segunda metade regresou á súa posición principal, defensa, e o Galatasaray gañou por 4 a 1. O 6 de febreiro de 2016, xogou por primeira volta na Süper Lig, contra o Konyaspor que acabou nun empate a 0.

## Notas
Lingua emberá

O **emberá** é un continuo dialectal das linguas chocó falado polo pobo emberá, ó noroeste de Colombia e ó sueste de Panamá, na comarca Emberá-Wounaan. O emberá está clasificado como "vulnerable" polo Libro Vermello das Linguas Ameazadas da UNESCO.

*Embera, Emperã, Empena, Eberã, Epena* son as palabras emberá para "ser humano" ou "home" e empréganse como autónimo para todos os falantes das variedades de emberá.

## Variedades emberá 
* Emberá meridional: baudó, chamí, eperara
* Emberá setentrional: catío e emberá setentrional

## Notas 
## Véxase tamén 
### Bibliografía 
* *The archive of the indigenous languages of Latin America*. (Páxina web: www.ailla.utexas.org/site/sa_lg_tbl.html, consultado o 27 de decembro de 2005).
* Aguirre Licht, Daniel. (1999). *Embera*. Languages of the World/materials 208. LINCOM. 
* Campbell, Lyle. (1997). *American Indian languages: The Historical Linguistics of Native America*. Nova York: Oxford University Press. ISBN 0-19-509427-1.
* Gunn, Robert D. (Ed.). (1980). *Clasificación de los idiomas indígenas de Panamá, con un vocabulario comparativo de los mismos*. Lenguas de Panamá (No. 7). Panama: Instituto Nacional de Cultura, Instituto Lingüístico de Verano. 
* Kaufman, Terrence. (1994). The Native Languages of South America. En C. Mosley & R. E. Asher (Eds.), ''Atlas of the World's Languages* (pp.&nbsp;46–76). Londres: Routledge.
* Loewen, Jacob. (1963). Choco I & Choco II.  *International Journal of American Linguistics*, *29*.
* Mortensen, Charles A. (1999). *A Reference Grammar of the Northern Embera languages*. Studies in the Languages of Colombia (No.7); SIL Publications in Linguistics (No. 134). SIL.
* Pardo Rojas, Mauricio e Aguirre, Daniel L. (1993). "Dialectología chocó". *Biblioteca Ezequiel Uricoechea* 11: 269-312. Bogotá: ICC. 
* Sara, Solomon (2001). *A Tri-Lingual Dictionary of Emberá-Spanish-English''. Lincom Europa. ISBN 3-89586-672-5
Luís Correa Piñeiro

**Luís Henrique Correa Piñeiro**, nado en Vigo en 1971, alcumado ***O Caruncho***, é un músico e regueifeiro galego.

## Traxectoria 
Comezou a recibir clases de baile tradicional galego con 9 anos. É membro ou participa en diversos grupos musicais como Os Carunchos, Os Folieiros, Zurrumalla, o coro galego Cantares de Brión, o dúo de zanfona Sobre Rodas e os regueifeiros Trioliro.

## Notas 
## Véxase tamén 
### Ligazóns externas 
* 20px 
* 20px 
* 20px
6-O-Metilguanina

A '*6-*O*-metilguanina*' (ou *O*6-metilguanina) é un derivado da nucleobase guanina, que leva un grupo metilo unido ao seu átomo de oxíxeno. Cando se orixina no ADN aparéase coa timina en vez de coa citosina, causando unha transición de G:C a A:T no ADN.

## Formación 
A 6-*O*-metilguanina fórmase no ADN por alquilación do átomo de oxíxeno da guanina, normalmente causada por compostos N-nitrosos (NOC, nas súas siglas en inglés) e ás veces debido á metilación realizada por outros compostos como a S-adenosilmetionina endóxena. Os compostos N-nitrosos son axentes alquilantes formados pola reacción do nitrito ou outros óxidos de nitróxeno con aminas secundarias e N-alquilamidas, rendendo N-alquilnitrosaminas e N-alquilnitrosamidas. (Ver tamén expresión da MGMT no cancro.)

## Mutaxenicidade 
En 1985 Yarosh resumiu os traballos anteriores que establecían que a 6-*O*-metilguanina era a base alquilada presente no ADN que era máis mutaxénica e carcinoxénica. En 1994 Rasouli-Nia et al. demostraron que se producía aproximadamente unha mutación por cada oito moléculas de 6-*O*-metilguanina non reparadas presentes no ADN.

Aproximadamente 1/3 das veces a 6-*O*-metilguanina aparéase incorrectamente durante a replicación do ADN, o que leva á incorporación de dTMP en vez de dCMP. A 6-*O*-metilguanina é, por tanto, unha nucleobase mutaxénica. Con todo, a mutaxenicidade dunha base 6-*O*-metilguanina concreta depende da secuencia xénica na cal está inserida.

## Outros efectos 
A 6-*O*-metilguanina non reparada pode tamén facer que se deteña o ciclo celular, haxa intercambio de cromátides irmás ou apoptose. Estes efectos son debidos á interacción das vía de reparación de discordancias no ADN coa 6-*O*-metilguanina, e tamén depende da activación da rede de sinalización, liderada pola ATM temperán, H2AX, CHK1 e a fosforilación de p53.

## Notas
Tolosa Club de Fútbol

O **Tolosa Club de Fútbol** é un club de fútbol español da localidade de Tolosa, en Guipúscoa. Foi fundado en 1922 e actualmente xoga na Terceira División.

Ten seccións de atletismo, baloncesto, balonmán, ciclismo, natación, pelota vasca e tenis.

## Historia 
Fundouse en 1922 como Tolosa Football Club. Cando se creou a liga española en 1928, o Tolosa foi un dos dez equipos incluídos na chamada Segunda División B, que era a terceira categoría da liga. Foi incluído nesa categoría por ser o terceiro equipo máis importante no campionato rexional de Guipúscoa naquela época, por detrás da Real Sociedad e a Real Unión de Irún.

Desde entón o equipo sempre xogou na Terceira División ou nas categorías rexionais de Guipúscoa.

## Uniforme 
* **Uniforme titular**: Camiseta, pantalón e medias azuis.

## Estadio 
O Tolosa xoga no **Estadio de Berazubi**, que actualmente ten capacidade para 3.000 espectadores. Foi o primeiro estadio que se construíu en territorio español, en 1922. O estadio acolleu 8 campionatos de España de atletismo, o último en 1959. Foi reformado en 1972.

## Datos do club 
* **Tempadas en 1ª**:0
* **Tempadas en 2ª**: 30
* **Tempadas en 2ª B**: 1 (1928/29)
* **Tempadas en 3ª**: 42
* **Mellor posto na liga**: 8º (2ª B tempada 28-29)

## Véxase tamén 
### Ligazóns externas 
* Sitio web oficial
Club Deportivo Artístico Navalcarnero

O **Club Deportivo Artístico Navalcarnero** é un club de fútbol de España, da localidade madrileña de Navalcarnero. Foi fundado en 1961 e actualmente xoga na Segunda División RFEF.

## Uniforme 
* **Uniforme titular**: Camiseta vermella e branca a raias, pantalón azul e medias vermellas.
* **Uniforme alternativo**: Camiseta amarela, pantalón amarelo e medias amarelas.

## Estadio 
O equipo xoga os seus partidos no **Estadio Municipal Mariano González**, con capacidade para 1.500 espectadores e céspede artificial. O estadio foi inaugurado en 2005 cun partido entre o Navalcarnero e o Atlético de Madrid.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 2
* **Tempadas en 3ª**: 19

## Palmarés 
* Subcampión da Terceira División (4): 2002-03, 2007-08, 2014-15, 2015-16.
Club de Fútbol Rayo Majadahonda

O **Club de Fútbol Rayo Majadahonda** (en galego, ***Club de Futbol Raio Maxadahonda***) é un club de fútbol de España, da localidade de Majadahonda, na Comunidade de Madrid. Foi fundado en 1976 e actualmente xoga no grupo I da Segunda División B Española.

## Estadio 
O equipo xoga os seus partidos no Estadio Cerro del Espino, con capacidade para 3.367 espectadores e céspede natural. Compárteo co Atlético de Madrid, que utiliza as súas instalacións para os seus adestramentos e para os partidos do Atlético B. Atópase no complexo da Cidade Deportiva de Majadahonda.

## Datos do club 
* **Tempadas en 1ª**: 0 
* **Tempadas en 2ª**: 1
* **Tempadas en 2ªB**: 6 (incluída a 2019/20)
* **Tempadas en 3ª**: 25

## Xogadores destacados 
* Asen
* Dani García
* Munir

## Palmarés 
***Terceira División (4)**: 1995-96, 1996-97, 2000-01, 2014-15
* Subcampión absoluto da Segunda División B (1): 2017-18 (campión do grupo 1)
* Subcampión da Terceira División (1): 1994-95

## Véxase tamén 
### Ligazóns externas 
* Sitio web oficial
Le placard

***Le placard*** é un filme francés dirixido por Francis Veber que se estreou no 2001. Conta a historia dun home que pretende ser homosexual para manter o seu traballo, con absurdas e inexplicables consecuencias.

## Personaxes 
* Daniel Auteuil como François Pignon
* Gérard Depardieu como Félix Santini
* Michel Aumont como Jean-Pierre Belone
* Michèle Laroque como Mademoiselle Bertrand
* Thierry Lhermitte como Guillaume
* Jean Rochefort como Kopel
* Laurent Gamelon como Alba
* Alexandra Vandernoot como Christine
* Michèle Garcia como Madame Santini

## Notas 
## Véxase tamén 
### Ligazóns externas 
* Páxina oficial 
*
Godofredo de Bouillon

**Godofredo de Bouillon**, nado o 18 de setembro de 1060 e finado en Xerusalén o 18 de xullo de 1100 foi un cabaleiro franco, e un dos líderes da Primeira Cruzada dende 1096 até a súa morte. Foi señor de Bouillon, do cal tomou o seu epíteto, dende 1076 e Duque da Baixa Lorena dende 1087. Despois do exitoso sitio de Xerusalén no 1099, Godofredo converteuse no primeiro gobernante do Reino de Xerusalén. Rexeitou o título de Rei, xa que consideraba que o verdadeiro Rei de Xerusalén era Xesucristo, preferindo o título de Protector ou Defensor do Santo Sepulcro (). Tamén é coñecido como o "Barón do Santo Sepulcro" e o "Rei Cruzado".

## Véxase tamén 
### Bibliografía 
* Godfrey of Bouillon, Encyyclopadeia Britannica (11th Edition), Volume XII, Cambridge at the University Press, Cambridge, 1910, px. 172-173
* Andressohn, John Carl. *The Ancestry and Life of Godfrey of Bouillon*. Indiana University Publications, Social Science Series 5. 1947.
Sociedad Deportiva Zamudio

A **Sociedad Deportiva Zamudio** (en éuscaro: *Zamudio Kirol Elkartea*) é un club de fútbol de España, da localidade de Zamudio, en Biscaia. Foi fundado en 1943 e actualmente xoga na Segunda División B Española.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 2
* **Tempadas en 3ª**: 18

## Xogadores destacados 
* David de Acillona
* Aitor Enjamio
* Ager Imaz
* Gregorio Soria

## Palmarés 
***Terceira División (1)**: 2015-16.
* Subcampión da Terceira División (1): 1995-96.

## Véxase tamén 
### Ligazóns externas 
* Sitio web oficial
Need for Speed: Underground

***Need for Spped: Underground*** (tamén coñecido como ***NFSU***) é o sétimo título da franquía *Need for Speed*, desenvolvido por EA Black Box e publicado por Electronic Arts no 2003. Foi o primeiro videoxogo da franquía en empregar a tecnoloxía THX.

## Véxase tamén 
### Ligazóns externas 
* Ficha en MobyGames
New Kids on the Block

**New Kids on the Block** (tamén escrito como **NKOTB**) é un grupo de música estadounidense formado en Boston, Massachusetts. Está formado polos irmáns Jordan e Jonathan Knight, Joey McIntyre, Donnie Wahlberg e Danny Wood. New Kids on the Block tivo un grande éxito a finais da década de 1980 e comezos de 1990 e vendeu máis de 20 millóns de gravacións en todo o mundo.

## Membros 
;Presente
*Donnie Wahlberg (1984–1994, 2008–presente)
*Jordan Knight (1984–1994, 2008–presente)
*Joey McIntyre (1985–1994, 2008–presente)
*Jonathan Knight (1984–1994, 2008–presente)
*Danny Wood (1984–1994, 2008–presente)

;Antigo
*Mark Wahlberg (1984–1985)

## Discografía 
;Álbums de estudio
* *New Kids on the Block* (1986)
* ''Hangin' Tough* (1988)
* *Step by Step* (1990)
* *Face the Music* (1994)
* *The Block* (2008)
* *10* (2013)

;Con Backstreet Boys
* *NKOTBSB'' (2011)

## Notas 
## Véxase tamén 
### Ligazóns externas 
*Páxina oficial
Carlos Vives

**Carlos Alberto Vives Restrepo**, nado en Santa Marta, Colombia o 7 de agosto de 1961, é un cantante, actor e compositor colombiano. Coñecido como **Carlos Vives** e famoso en América Latina e outras partes do mundo por mesturar música colombiana como o vallenato e a cumbia con pop e rock. Foi gañador de dous Premios Grammy e nove veces gañador do Latin Grammy Awards.

## Discografía 
### Período de rock e baladas 
* 1986: *Por Fuera y Por Dentro*
* 1987: *No Podrás Escapar de Mí*
* 1989: *Al Centro De La Ciudad*

### Período de vallenato e fusión étnica 
* 1991: *Escalona *Un Canto a La Vida**
* 1992: *Escalona *Volumen 2**
* 1994: *Clásicos De La Provincia*
* 1995: *La Tierra Del Olvido*
* 1997: *Tengo Fe*
* 1999: *El Amor De Mi Tierra*
* 2001: *Déjame Entrar*
* 2004: *El Rock De Mi Pueblo*
* 2009: *Clásicos De La Provincia II*
* 2013: *Corazón Profundo*
* 2014: *Más Corazón Profundo*
* 2016: *Vives*

### Álbums en vivo 
* 2015: *Más Corazón Profundo Tour En Vivo*
* 2016: *Más Amigos Desde El Estadio El Campín De Bogotá*

### Recompilacións 
* 1994: *20 De Colección*
* 1999: *20th Anniversary*
* 2000: *15 Éxitos*
* 2002: *Colección De Oro*
* 2002: *Canta los Clásicos del Vallenato*
* 2005: *Romántico*
* 2008: *10 De Colección*

## Notas 
## Véxase tamén 
### Ligazóns externas 
* Páxina oficial
Radarsat 1

**Radarsat 1** foi un satélite artificial conxunto da NASA e da Axencia Espacial do Canadá lanzado o 4 de novembro de 1995 mediante un foguete Delta 7920 desde a Base Vandenberg da Forza Aérea para estudar a superficie terrestre mediante radar.

## Características 
O obxectivo de Radarsat 1, baseado no bus BCP-4000, foi estudar, entre outras cousas, o xeo mariño e terrestre no contexto de investigacións climáticas, obter imaxes de radar con aplicacións xeográficas en oceanografía, agricultura, silvicultura, hidroloxía e xeoloxía, e participar na vixilancia da rexión ártica en busca de xeo que poida ser de risco para navegación.

## Nave 
A nave estaba formada por dous módulos: o bus e o módulo de carga. O bus, fabricado por Ball Aerospace, estaba formado polos sistemas de enerxía, incluídos os paneis solares, o sistema de propulsión e control de actitude e os sistemas de comunicacións e comando. Radarsat 1 estabilizábase nos tres eixos cunha precisión de 0,01 graos mediante volantes de inercia, magnetómetros, torques magnéticos e sensores solares e terrestres. O sistema de propulsión utilizaba pequenos foguetes alimentados por hidracina. O sistema eléctrico era alimentado por dous paneis solares e tres baterías de níquel-cadmio cunha capacidade de 50 Ah. En canto ao módulo de carga, levaba un radar de apertura sintética (*SAR* polas súas siglas en inglés) avanzado que funcionaba en banda C (5,3 GHz), así como dúas grabadoras de datos, un ordenador para os instrumentos e un transmisor de datos. A antena SAR lanzouse pregada en catro seccións que, unha vez despregadas, lle daban un tamaño total de 1,5 x 15 metros. As grabadoras tiñan capacidade para almacenar 15 minutos de datos a 85 Mbps.

Radarsat 1 foi posto nunha órbita heliosincrónica, cruzando o ecuador en sentido ascendente sempre ás 18:00 hora local. Aínda que foi deseñada para durar 5 anos, Radarsat 1 mantívose activo 17 anos, ata que un problema a bordo a desactivou o 29 de marzo de 2013

## Notas 
## Véxase tamén 
### Outros artigos
*Radarsat 2

### Ligazóns externas 
*Páxina de Radarsat 1 na Axencia Espacial do Canadá
Morten Gamst Pedersen

**Morten Gamst Pedersen**, nado o 8 de setembro de 1981 en Vadsø, é un futbolista noruegués que como centrocampista ou extremo esquerdo.

## Traxectoria 
### Primeiros anos 
Orixinario do condado de Finnmark, comezou a súa carreira no Tromsø IL, o club da principal cidade do norte do país, Tromsø.

### Blackburn Rovers 
Logo de catro anos no campionato noruegués, onde logrou marcar unha media dun gol cada dous partidos, fichou polos Blackburn Rovers en 2004 e xogou o seu primeiro partido da Premier League o 28 de agosto de 2004, contra o Manchester United, que acabou nun empate 1-1. Rematou a tempada 2004-2005 como o segundo mellor goleador do club, con 8 goles.

Durante a tempada 2006-2007 figurou como titular na maioría dos encontros, xogando como extremo esquerdo e marcou 6 goles na liga, ademais de realizar 11 asistencias.

### Turquía 
En agosto de 2013 firmou de balde co club turco do Karabükspor.

### Rosenborg 
En marzo de 2014 volveu a Noruega para xogar co Rosenborg, principiou ben a tempada pero unha lesión arredouno dos terreos de xogo e en xaneiro de 2016 o club e o xogador concordaron en poñer fin ao contrato. e ao pouco fichou polo Tromsø

### Carreira internacional 
Morten Gamst Pedersen xogou por primeira volta coa selección do seu país en 2004, e o o 18 de febreiro de 2004 marcou dous goles contra Irlanda do Norte, nunha vitoria final por 4 a 1. O 2 de setembro de 2006, durante un partido de clasificación para a Eurocopa 2008 contra Hungría marcou un gol semellante ao realizado polo seu ídolo, a estrela neerlandesa da década de 1980 Marco van Basten, na final da Eurocopa de 1988. Os xornais noruegueses, como o *Aftenposten* ou o *Dagbladet* déronlle o sobrenome de "Van Gamsten". Logo dese partido recibiu o Gullklokka, que é unha distinción dada os internacionais noruegueses que chegaron ás 25 convocatorias coa selección nacional.

O 12 de agosto de 2009, nun partido de clasificación para o mundial de 2010 contra Escocia, marcou un dobre que lle permitiu ao seu equipo impoñerse. Xogou o seu último partido coa selección nacional contra Chequia o 5 de marzo de 2014 nun empate 2–2.

## Notas
Adama Diomandé

**Valentin Adama "Dio" Diomandé **, nado en Oslo o 14 de febreiro de 1990, é un futbolista noruegués que xoga como dianteiro para o Hull City da Premier League.

## Traxectoria 
Diomandé naceu en Noruega de pais marfileses, como xuvenil xogou para o Holmlia, Vålerenga mais o Lyn. Estudou no instituto para deportistas Norges Toppidrettsgymnas, e logo tamén ciencia deportiva no Instituto Ulsrud.

### Sénior 
Diomandé fixo o seu début sénior o 19 de outubro de 2008 contra o Hamarkameratene, como substituto no minuto 86. Xogou un encontro máis en 2008 e outro máis en 2009. Na tempada 2012 entrou no Skeid. O 26 de marzo de 2015, Diomandé firmou por dous anos e medio co Stabæk. E o 1 de setembro de 2015 pasou á liga inglesa ao fichar co Hull City da segunda división. Por mor dunha lesión non fixo a súa estrea ata o 12 de decembro substituíndo no minuto 77 a Chuba Akpom, nunha vitoria por 1 a 0 contra do Bolton Wanderers. Diomandé fixo a súa estrea na Premier League o 13 de agosto de 2016, marcando un gol nunha derrota contra o Leicester&nbsp;City.

### Carreira internacional 
A Diomandé convocárono por primeira volta para a selección absoluta norueguesa en xuño de 2015, debutando o 12 dese mes como substituto de Joshua King no minuto 79 nun partido de clasificación para a Eurocopa de 2016 contra Azerbaidján.

## Notas
Batalla de Benevento (-214)

A **batalla de Benevento** librouse en  cerca da moderna cidade de Benevento (capital da homónima, na Campania, Italia) durante a segunda guerra púnica. As lexións romanas baixo as ordes de Tiberio Sempronio Graco derrotaron ás forzas cartaxinesas de Hannón o Vello, imposibilitando que chegaran os reforzos de Haníbal. Coa derrota dos reforzos enviados desde Cartago, Haníbal veríase obrigado a enfrontarse novamente aos romanos.

## Antecedentes 
Os novos cónsules, Quinto Fabio Máximo e Marco Claudio Marcelo do , presentaron ao senado unha relación sobre a situación da guerra, a consistencia das forzas militares, e a despregadura das tropas. Como resultado, decretouse continuar a guerra con 18 lexións completas, recrutando seis novas. En vista destes preparativos, os habitantes de Capua, cheos de medo, enviaron embaixadores a Haníbal para pedirlle que volvese á cidade. O cartaxinés pensou que debía darse présa e dirixiuse cara ao lago Averno, co pretexto de facer un sacrificio, pero coa intención de atacar a gornición romana de Puteoli*.

Cando Fabio se decatou do movemento de Haníbal, marchou día e noite para reunirse co seu exército. Enviou un despacho a Tiberio Sempronio Graco para que trasladase as súas tropas de Luceria a Beneventum, e ao seu fillo, o pretor Quinto Fabio Máximo, ordenoulle partir cara a Puglia para substituír a Graco.

Mentres o cónsul Fabio Máximo chegaba a Casilinum, preparado para asaltala, agora que estaba ocupada por unha gornición cartaxinesa, chegaron á vez a Beneventum o comandante cartaxinés Hannón, procedente de Brucia, e o procónsul Tiberio Graco. de Lucera.

## A batalla 
Ao día seguinte, á alba, Graco conduciu ás súas tropas e as dispuxo sobre o campo de batalla. O continxente inimigo, tamén presto para enfrontarse aos romanos, estaba composto por 17 000 infantes, na súa maioría brucios e lucanos, e 1 200 cabaleiros númidas e *maurii''.

A batalla foi longa e feroz. Durante catro horas o resultado foi incerto, tanto nos choques da infantaría, como nos da cabalaría, até que os cartaxineses fraquearon e fuxiron ao seu campamento. Os romanos perseguíronos e fixeron unha masacre, impedíndolles a fuga.

## Notas
Jesse Bruchac

**Jesse Bowman Bruchac**, nado en 1972, é un escritor norteamericano da nación abnaki.

## Traxectoria 
Seu pai é o escritor Joseph Bruchac e súa nai Carol Bruchac. Estudou en Saratoga Springs. e mais no Ndakinna Education Center. Tamén se interesou e ensinou outras linguas algonquinas orientais, como o lenni lenape, unkechaug, shinnecock, penobscot, maliseet, passamaquoddy, mohegan, munsee e unami. É webmaster de WesternAbenaki.com un portal para a aprendizaxe da lingua online e a primeira web en abnaki. Traballou como compositor para a opereta *The Purchase of Manhattan* (2015) e tradutor para a película de National Geographic *Saints & Stranges* (2015), que incluía unha hora de diálogo traducido en abenaki occidental. Tamén gravou varios álbums de música de frauta, tanto orixinais como tradicionais, coa súa familia como membro do grupo Dawn Land Singers para o que tamén escribe as letras das cancións sempre en lingua abnaki. Viaxou polos Estados Unidos dando a coñecer a lingua e a cultura abenaki e foi un piar importante no rexurdimento abenaki no Ndakinna Education Centre.
### Artes marciais 
Bruchac iniciouse na loita con seis anos. En 1990 foi campión estatal. De adulto competiu en seis campionatos da North American Grappling Association, logrando seis medallas de ouro e dúas de prata. Tamén competiu como parte da Federación Internacional do Jiu-Jitsu brasileiro e logrou cinco medallas de ouro. Desde2011 co seu irmán Jim Bruchac é instrutor de artes marciais no Saratoga Kyokushin.

## Obra 
*  *L8dwaw8gan Wji Abaznodakaw8gan: The Language of Basket Making.* Greenfield Center, NY: Bowman, 2010. ISBN 978-0557632107 (con Joseph Alfred Elie Joubert e Jeanne A. Brink)
* *Mosbas and the Magic Flute.* Greenfield Center, NY: Bowman, 2010. ISBN 978-0878861484  (versión bilingüe inglés-abnaki)
* *The Woman and the Kiwakw.* N.p.: Lulu.com, 2013. ISBN 978-1300657576 (versión bilingüe abnaki-inglés dun conto tradicional)
**Nisnol Siboal = Two Rivers: Poems in English and Abenaki.*Greenfield Center, NY: Bowman, 2011. ISBN 978-1257430680 (con Jospeh Bruchac)
**The Gospel of Mark Translated into the Abenaki Indian, English and French Languages.*, N.p.: Lulu.com, 2011. ISBN 978-1105197055 (con Pial Wzôkhilain)

## Notas
Barragáns, Campañó, Pontevedra

**Barragáns** é un lugar da parroquia de Campañó, no concello de Pontevedra, na comarca homónima. Segundo o IGE, en 2022 tiña 89 habitantes (41 homes e 48 mulleres).

## Lugares e parroquias 
### Lugares de Campañó 
### Parroquias de Pontevedra 
## Notas 
## Véxase tamén 
### Outros artigos 
* Lugares de Pontevedra
Abd al-Rahman

O nome de **Abd al-Rahman** (en árabe, "O servo do máis gracioso", sendo al-Rahman un dos nomes de Alá) foi o nome de varios emires e califas de Córdoba:

***Abd al-Rahman I** (731 - 788)
***Abd al-Rahman II** (792 - 852)
***Abd al-Rahman III** (891 - 961)
***Abd al-Rahman IV** (? - 1018)
***Abd al-Rahman V** (? - 1024)
Luís Correa

O nome de **Luís Correa** pode referirse a:

* **Luís Correa**, futbolista galego, activo nas décadas de 1920 e 1930;
* **Luís Correa Piñeiro**, chamado **O Caruncho**, músico e regueifeiro galego (n. 1971).
Radarsat 2

**Radarsat 2** é un satélite artificial da Axencia Espacial do Canadá lanzado o 4 de decembro de 2007 mediante un foguete Soiuz FG Fregat desde o cosmódromo de Baikonur para estudar a superficie terrestre mediante radar e proseguir a tarefa de Radarsat 1.

## Características 
O obxectivo de Radarsat 2 foi proseguir a toma de datos comezada con Radarsat 1 para estudar a superficie terrestre.

Ao igual que no seu predecesor, o instrumento principal é un radar de apertura sintética (*SAR* polas súas siglas en inglés) avanzado de 1,7 m x 17 m que funciona en banda C (5,405 GHz). A diferenza principal co SAR de Radarsat 1 é que é capaz de detectar múltiples modos de polarización do radar, o que converte a Radarsat 2 no primeiro satélite civil e comercial en poder usar esta técnica, que permite diferenciar características na superficie terrestre que non se poderían detectar doutro modo. O SAR de Radarsat 2 abrangue unha resolución de entre 3 e 100 metros en franxas que poden tener entre 20 e 500&nbsp;km de ancho segundo o modo de traballo do radar. Ademais pode realizar exploracións laterais, fora do vertical do satélite.

A nave ten sistemas máis avanzados con respecto da súa predecesora, como por exemplo grabadoras de estado sólido en lugar de cinta e un receptor GPS para determinar a súa posición con precisión.

## Notas 
## Véxase tamén 
### Outros artigos
*Radarsat 1

### Ligazóns externas 
*Páxina de Radarsat 2 na Axencia Espacial do Canadá
Verónica Romero

**Verónica Romero Sotoca**, nada en Elx o 18 de xullo de 1978, é unha cantante e compositora española de estilo pop rock e pop funk.

Saltou á fama como finalista da primeira edición do exitoso reality musical *Operación Triunfo* de Televisión Española. Lanzou o seu primeiro álbum en 2002. Dende 2010 reside nos Estados Unidos, onde presentou varios sinxelos.

## Discografía 
*2002: *La Fuerza del Sol*
*2003: *Lluvia*
*2006: *Serotonina*
*2011: *Limited Edition*

## Véxase tamén 
### Ligazóns externas 
*Sitio web oficial
Anna Sui

**Anna Sui** (chinés tradicional: 蕭志美, simplificado: 萧志美, pinyin: Xiāo Zhìměi, xaponés: アナスイ), nada o 4 de agosto de 1964 en Detroit, é unha deseñadora de moda estadounidense.

## Traxectoria
Foi nomeada unha das "Top 5 Iconas de Moda da Década" pola revista Time. En 2009 gañou o Geoffrey Beene "Lifetime Achievement Award" do Consello de Deseñadoras de Moda de América (CFDA), xuntándose ás filas de Yves Saint Laurent, Giorgio Armani, Ralph Lauren e Diane von Furstenberg. As categorías da súa marca inclúen liñas de moda, zapatos, cosméticos, perfumes, lentes, xoias, accesorios e unha liña de agasallos. Os produtos de Anna Sui son vendidos a través das súas tendas e distribuidores libres por todo o mundo en máis de 50 países. En 2006, a Fortune estimou o valor colectivo de imperio da moda de Sui en máis de US $ 400 millóns.
## Notas 
## Véxase tamén 
### Ligazóns externas 
* Sitio oficial
* Instagram
Naím Thomas

**Naím Thomas Mansilla**, nado en Premià de Mar (Barcelona) o 16 de outubro de 1980, é un cantante e actor español que saltou á fama como concursante da primeira edición de *Operación Triunfo*.
## Traxectoria
Participou como actor en varios filmes entre 1992 e 2003. En 2001 deuse a coñecer en toda España ao participar na primeira edición de OT, que lle serviu para lanzar o seu primeiro disco. Estivo tres anos nos Ánxeles. Foi presentador nunha canle autonómica de Madrid. A maior parte da súa carreira dedicouna ao teatro e os musicais.

## Discografía 
**No tengo prisa* (2002)
**Con sólo una palabra* (2003)
**Nainonain* (2007)
Alejandro Parreño

**Alejandro Parreño Gausí**, nado en València o 10 de xaneiro de 1978, é un cantante e compositor español que saltou á fama como concursante da primeira edición de *Operación Triunfo*.

Lanzou ao mercado tres discos e varios sinxelos.

## Discografía 
**Perdido en el paraíso* (2002)
**Me río* (2003)
**Nómada* (2007)